OpenLLM-France/wikimedia huggingface dataset:
# Guillem Galceran de Rocabertí

Guillem Galceran de Rocabertí i de Serrallonga (1320 - 1385), baró de Cabrenys, senyor de Maçanet, Hostoles i Reiners. Inicià el llinatge dels Rocabertí de Cabrenys. Fou fill del vescomte de Rocabertí Dalmau VII i germà del que seria el vescomte Jofre V de Rocabertí. Fou home de confiança de Pere III el Cerimoniós. El 1351 fou un dels magnats que signaren com a testimonis l'acta d'erecció del ducat de Girona i més tard va participar en la guerra dels dos Peres. Va morir el 1385.
Es va casar amb Maria d'Arborea, filla del jutge Hug II d'Arborea, i van tenir almenys dos fills: Guerau Galceran de Rocabertí i Guillem Hug de Rocabertí, que se succeïren en l'herència del pare, la baronia de Cabrenys.

## Referències

* ↑ [...]la línia dels barons de Cabrenys fou iniciada per Guillem Galceran de Rocabertí i de Serrallonga (mort vers el 1385), fill del vescomte Dalmau (VII), que heretà el patrimoni dels Serrallonga i es casà amb una filla del jutge d'Arborea.[...] a «Guillem Galceran de Rocabertí». Gran Enciclopèdia Catalana. Barcelona: Grup Enciclopèdia Catalana.
* ↑ Roura i Sabà, Pere. «Els barons de Cabrenys». Ajuntament de Maçanet de Cabrenys, Publicat en el programa la festa estiu 2005. [Consulta: 29 juliol 2014].
# Iaroslàvskaia

Iaroslàvskaia - Ярославская (rus) - és una stanitsa del krai de Krasnodar, a Rússia. Es troba a la desembocadura del riu Pséfir al Fars, a 35 km al nord-oest de Mostovskoi i a 120 km al sud-est de Krasnodar, la capital.
Pertany a aquest municipi el khútor de Novotroitski.
# Quavo

Quavious Keyate Marshall (nascut el 2 d'abril de 1991 a Athens, Geòrgia), conegut professionalment com a Quavo (/ˈkweɪvoʊ/), és un raper, cantant, compositor i productor de discos nord-americà. És més conegut com a membre del trio de hip-hop Migos. Migos es va formar el 2009 per Quavo i altres cantants de rap, Takeoff i Offset. Tenen la seva pròpia marca de roba. Quavo ha guanyat diversos premis: al 2017 va guanyar l'"American Music Award per la millor cançó de l'any". Al mateix any va guanyar el "Teen choice award" per la millor cançó de R&B. També al 2017 "Teen choice award" a la millor cançó electrònica i per acabar al 2018 "NBA celebrity game most valuable player".
# Parachela cyanea

Parachela cyanea és una espècie de peix cipriniforme de la família dels ciprínids.

## Morfologia

Els mascles poden assolir els 5 cm de longitud total.

## Distribució geogràfica

Es troba a Borneo (Indonèsia).

## Referències

* 1 2 FishBase (anglès)
* ↑ Kottelat, M. 1995. Four new species of fishes from the middle Kapuas basin, Indonesian Borneo (Osteichthyes: Cyprinidae and Belontiidae). Raffles Bull. Zool. 43(1): 51-64.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Diego Corrientes Mateos

Diego Corrientes Mateos (Utrera, província de Sevilla, 20 d'agost de 1757-Sevilla, 30 de març de 1781) va ser un bandoler espanyol del segle xviii.

## Biografia

Va néixer a Utrera. Es va convertir en una llegenda popular a causa de la seva generositat amb els més pobres. Robava als rics i repartia entre els pobres una mica del botí, de manera que això feia que pugés l'estima que d'ell tenien als voltants.
El rei Carles III, per mitjà del jutge Francisco de Bruna i Fumada, va ordenar en 1780 la seva captura, oferint cent peces d'or a qui el lliurés viu o mort. Aquest mateix any va fugir a Portugal per l'assetjament constant de les autoritats. Allí va ser capturat pel governador de Sevilla i una companyia portuguesa comandada del capità Arias. Poc temps després va ser traslladat a Sevilla, on va ser jutjat i condemnat a morir a la forca. Posteriorment el seu cadàver va ser esquarterat, com era costum, i enviades parts del seu cos a cadascuna de les províncies on havia actuat. El seu cap va quedar a Sevilla per a, dies més tard, rebre sepultura a l'església de Sant Roque, on va aparèixer a la fi del segle xx, durant unes operacions de restauració del temple, amb un garfi clavat al crani, com se solia fer amb els caps dels ajusticiats.

## Referències

* ↑ Web Museo Bandolero. «Diego Corriente Mateos».
* ↑ Diego Corrientes Mateos al web de la RAH
* ↑ «Diego Corriente fue el Robin Hood español», ABC, 14 de maig de 2015
# Soldàtskaia Balka

Soldàtskaia Balka - Солдатская Балка (rus) - és un khútor del krai de Krasnodar, a Rússia. Es troba al Caucas Nord, a la vora del riu Soldàtskaia, afluent del riu Urup, tributari del Kuban, a 19 km a l'oest d'Otràdnaia i a 197 km al sud-est de Krasnodar. Pertany a l'stanitsa de Podgórnaia Siniükha.
# Gauripur

Gauripur fou un estat tributari protegit del tipus zamindari al districte de Goalpara a Assam format per les parganes de Ghurla, Jamira, Makrampur i Kalumalupara, i altres menors. La superfície era de 1.510 km² i la renda estimada de 234.000 rupies amb un tribut de només 5.396 rupies. Aquest baix tribut era degut al fet que durant el domini mogol el zamindar pagava poc perquè era terra de frontera i pagaven amb serveis de vigilància. Quan els britànics van dominar la zona, van donar el tribut per bo, sense adonar-se de la seva poca quantia. La capital del zamindar era a Gauripur, una pròspera vila a 10 km al nord de Dhubri.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ibn Qutayba

Abu-Muhàmmad Abd-Al·lah ibn Múslim ibn Qutayba ad-Dinawarí (àrab: أبو محمد عبد الله بن مسلم بن قتيبة الدينوري, Abū Muḥammad ʿAbd Allāh b. Muslim b. Qutayba ad-Dīnawarī), més conegut senzillament com a Ibn Qutayba (Kufa, 828 - Bagdad, 29 d'octubre de 889), fou un important erudit àrab, escriptor, filòleg i lingüista, considerat pels sunnites com a mestre del hadit.
Fou cadi a Dinawar i mestre a Bagdad, on va morir. Com a militar va dirigir un exèrcit de 30.000 homes que va conquerir Samarcanda. Una de les seves dites més cèlebres és: «No hi ha govern sense exèrcit, ni exèrcit sense diners, ni diners sense prosperitat, ni prosperitat sense justícia i bona administració».

## Obres

* Tafsir Gharib al-Quran o Múixkil al-Quran
* Al-imama wa-s-Siyasa o Tarikh al-Khulafà
* Àdab al-Kitab
* Al-akhbar at-tiwal
* Al-amwal
* Al-anwà
* Al-àrab wa-ulumu-ha
* Al-àixriba
* Dalàïl an-nubuwwa o Alam an-nubuwwa
* Fadl al-àrab ala al-àjam
* Irab al-Quran
* Al-ikhtilf fl-l-lafdh wa-ar-radd ala al-jahmiyya wa-l-muixàbbiha
* Al-ixtiqaq
* Islah ghàlat Abi-Ubayd
* Jami al-fiqh
* Jami an-nahw al-kabir i Jami an-nahw as-saghir
* Al-jarathim
* Al-jawabat al-hàdira
* Al-Maani al-kabir o Al-maàrif
* Al-masàïl wa-l-àjwiba
* Al-màysar wa-l-qidah
* An-nam wa-l-bahàïm
* An-nabāt
* Al-qiraat
* Ar-radd al al-qàïl bi-khalq al-Quran
* Ar-radd al aix-xuaybiyya
* Ar-rahl wa-l-mànzil
* Tabir ar-ruyà
* Talqín al-mutaàl·lim min an-nahw
* Uyun al-akhbar
* Uyun aix-xir
* Aix-xir wa-x-xuarà

## Vegeu també

* Iyad

## Bibliografia

* Franz Rosenthal, article "EBN QOTAYBA, ABŪ MOḤAMMAD ʿABD-ALLĀH a Encyclopaedia Iranica
* Lecomte, G., “Ibn Ḳutayba”, a: Encyclopaedia of Islam, segona edició. Editada per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultat en línia el 10 de juny de 2016

## Enllaços externs

* Imam Ibn Qutayba Arxivat 2011-10-02 a Wayback Machine.
# Ramón Ángel Fernández Docobo

Ramón Ángel Fernández Docobo (Ribadeo, 15 de setembre de 1962) és un exfutbolista gallec, que ocupava posició de porter. Era conegut al món de l'esport pel seu cognom matern: Docobo.

## Trajectòria

Va militar al filial del Deportivo de La Corunya, el Fabril. Va formar part del primer equip entre 1984 i 1986 i a la 88/89, però sense jugar cap minut. A principis dels 90 va militar en Segona i primera divisió amb la SD Compostela. Durant aquesta darrera etapa fou suplent d'Iru, i tan sols jugà dos partits en dues temporades.
La temporada 1995/96 va marxar al CE Castelló, després que Fernando fera el camí contrari. Malgrat baixar dues categories, Docobo tampoc es pogué fer amb la posició de titular davant el jove Xavi Valero, pel que abandonà el futbol professional després d'aquella campanya.

## Enllaços externs

* Fitxa de Docobo
# Seedorf (Berna)

Seedorf és un municipi del cantó de Berna (Suïssa), situat a l'antic districte d'Aarberg i a l'actual de Seeland.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sis dies de Niça

Els Sis dies de Niça va ser una cursa de ciclisme en pista, de la modalitat de sis dies, que es va disputar a Niça (França). Només es va organitzar l'edició de 1928.

## Palmarès

| Any | Primers | Segons | Tercers |
| 1928 | Georges Wambst Charles Lacquehay | Noël Duvivier Hubert Pagnoul | Pietro Bestetti Michael Damerow |

## Enllaços externs

* Palmarès a memoire-du-cyclisme.net
* Palmarès a cyclebase.nl
# Gastrafetes

El gastrafetes (en grec antic γαστραφέτης, literalment 'ventre arquejat') era una arma de no torsió, una ballesta portàtil, usada pels antics grecs.
Una versió més grossa del gastrafetes (potser la que es va fer servir en el setge de Mòtia) era l'oxybolos, que s'emprava com a màquina de setge. Aquest últim va ser substituït més tard per les primeres balistes, que posteriorment també van ser desenvolupades en versions de grandària reduïda i que acabarien per substituir al gastrafetes.

## Descripció

L'arma es carregava amb un arc compost. Per carregar-la, es posava l'estómac en un buit en la part posterior de la culata del gastrafetes i es tibava pressionant cap avall amb gran força. D'aquesta manera, es podia generar molta més energia potencial que si s'utilitzés solament un braç de l'arquer, com en el cas de l'arc simple.
Va ser descrit al segle I per l'autor grec Heró d'Alexandria en la seva obra Belopoeica (en grec antic βελοποίικα, 'Sobre la fabricació de catapultes') i es basava en una altra més antiga de Ctesibi. La data de la seva invenció podria rondar el 400 a. C., ja que en el 397 aC, Dionís el Vell va utilitzar contra els cartaginesos, en el setge de la ciutat siciliana de Mòtia, una nova versió altament desenvolupada pels seus enginyers militars i que tenia un gran abast.
Aquesta arma era, en síntesi, un enorme arc (de més de 4 m), muntat sobre un bastidor de fusta que com a principals components tenia un disparador-que era una barra ranurada- i un lliscador. No deixava de ser una ballesta primitiva, que al llarg de la ranura del disparador es llançaven tretes de fusta amb una trajectòria rectilínia.
En abast superava a l'arc compost, doncs podia disparar projectils fins a més de 250 m de distància. El gastrafetes podia llançar pedres (o tretes de pes equivalent) d'uns 1,8 kg a més de 200 m.
No s'han trobat restes arqueològiques d'aquest enginy bèl·lic, però la descripció que va fer Heró és bastant detallada i ha permès fer-ne reconstruccions.

## Referències

* ↑ Traite sur l'art des sieges et les machines des anciens ou l'on trouvera des comparaisons de leurs methodes avec celles des modernes (etc.). Jombert, 1778, p. 263–.
* I. W. Marsden (1969): Greek and Roman artillery, historical development. Oxford: Clarendon.
* H. Diels, I. Schramm, ed. (1918): Herons "Belopoiika". (=Abhandlungen der preussischen Akademie der Wissenschaften, Philosoph.-hist. Kl. 2.) Berlin: Reimer. Chapter 7.

## Bibliografia

* Payne-Gallwey, Ralph (1903). ''La Ballesta'' (''The Crossbow. Medieval and Modern Military and Sporting. Its Construction, History and Management. With a Treatise on the Balista and Catapult of the Ancients''). Skyhorse Publishing Inc.
* Alonso MARTINEZ DE ESPINAR. Arte de Ballestería y Montería: Escrita con methodo para escusar la fatiga que ocasiona la ignorancia. Imprenta Real, 1644, p. 27–.

## Vegeu també

* Ballesta
* Ballesta wookiee

## Enllaços externs

* http://members.lycos.nl/onager/history.html Arxivat 2007-08-15 a Wayback Machine.
* ^ (anglès) Invenció de la ballesta xinesa
* ^ (anglès) Armes dels guerrers de Xian
Viccionari
# Guillermina Coll

Guillermina Coll (Barcelona, 6 d'abril de 1951) és una ballarina catalana. Iniciada en la dansa de la mà de Joan Magriñà, que ha estat directora artística del Conservatori Superior de Dansa (CSD), de l'Institut del Teatre de Barcelona.
Ha estat primera ballarina del Gran Teatre de Liceu, on ingressà al 1966; hi estigué fins al 1974, any en què deixà la companyia per ballar al Ballet Contemporani de Barcelona, dirigit per Ramon Solé. També fou solista del Ballet Royal de Wallonie (1977) i del Ballet Royal de Flandes (1978-82). En aquests anys en què estigué de Bèlgica col·laborà amb el músic Antoni Besses, per crear espectacles educatius amb el suport de Joventuts Musicals.
De tornada a Barcelona el 1983, ha dirigit Dart Companyia de Dansa (1986) i ha creat coreografies per a diverses obres, com l'òpera Spleen i la Glossa operística sobre el Llibre Vermell de Montserrat (1988), en col·laboració amb Xavier Benguerel i l'òpera La Gioconda, per al Liceu. Professora de dansa clàssica de l'Institut del Teatre des del 1983, ha estat directora de l'Escola d'Ensenyaments Secundaris i Artístics / Conservatori Professional de Dansa i és repetidora d'IT Dansa des dels inicis del projecte, el 1997.
Entre 1967 i 1987, ha obtingut diversos premis de la Diputació de Barcelona i la Generalitat de Catalunya. El 2015 fou guardonada amb el Premi Nacional de Cultura «per la seva significativa aportació a la dansa catalana i al seu ensenyament».

## Referències

* 1 2 3 Brufau Bonet, Clàudia. «Guillermina Coll». Institut del Teatre. Enciclopèdia de les Arts Escèniques Catalanes. [Consulta: 1r febrer 2021].
* ↑ «Núria Espert, Francesc Parcerisas, la Federació de Diables i Dimonis i l'Espai Guinovart, Premis Nacionals de Cultura». VilaWeb, 25-03-2015. [Consulta: 25 març 2015].
# Ibn Múljam

Abd-ar-Rahman ibn Múljam al-Muradí al-Madhhijí (àrab: عبد الرحمن بن مُلْجَم المرادي المذحجي, ʿAbd ar-Raḥmān b. Muljam al-Murādī al-Maḏḥijī), més conegut senzillament com a Ibn Múljam, fou l'assassí d'Alí ibn Abi Tàlib, quart califa de l'islam i cosí i gendre del profeta Muhàmmad. Ibn Múljam era un kharigita i pertanyia a la tribu dels kinda.
Segons la tradició va organitzar el pla de l'assassinat amb la seva dona Qatami bint aix-Xijna i amb dos altres kharigites, Xabib ibn Bàjara i Wardan. Una matinada van esperar Alí a la sortida de casa seva; Xabib fou el primer a atacar-lo però, en va fallar, va fugir i es va amagar entre la gent. Wardan va poder introduir-se a la casa però fou mort per un cosí d'Alí. Ibn Múljam, cridant contra el califa, va aconseguir ferir-lo al cap. L'assassí fou capturat per Abu-Admà i el mateix Alí va dictar la pena de mort, que havia d'executar-se amb el sabre amb què l'havia atacat.
El califa Alí ibn Abi Tàlib, però, va morir de les ferides al cap d'un parell de dies.

## Referències

* ↑ Hoyland, Robert G. Theophilus of Edessa's Chronicle: The Circulation of Historical Knowledge in Late Antiquity and Early Islam (en anglès). Liverpool University Press, 2011, p.148. ISBN 1846316987.

## Bibliografia

* Encyclopaedia of Islam, Brill Publishers, Leiden, s.v. "Ibn Muld̲j̲am".
# Racca Rovers FC

El Racca Rovers FC (també escrit Raccah Rovers) fou un club de futbol nigerià de la ciutat de Kano.
Fou campió de lliga el 1978 i finalista de copa el 1979.

## Palmarès

* Lliga nigeriana de futbol:
** 1978

## Referències

* ↑ Odegbami: Domestic Nigerian Football – The Past And The Present! a wetinhappen.com.ng
* ↑ Keazor, E. E. (2012). Federation Cup and Nigerian Football: A tribute to the nation's oldest football competition. Bright Pen.
* ↑ «Nigeria - List of Cup Winners». rsssf.com. [Consulta: 16 desembre 2017].
* ↑ «Nigeria - List of Champions». RSSSF.
# Sedliacka Dubová

Sedliacka Dubová és un poble i municipi d'Eslovàquia que es troba a la regió de Žilina, al centre-nord del país.

## Llocs d'interès

Tot i ser un municipi petit, hi ha dues esglésies i cinc capelles:
* Església de Sant Miquel Arcàngel (any 1880)
* Església de Sant Cosme i Damian
* Capella de Sant Hubert i Sant Florià (any 2000)
* Capella de Sant Anton de Pàdua (any 2002)
* Capella de la Mare de Déu de Fàtima (any 1940)
* Capella de Sant Joan Nepomucè (any 1950).

## Enllaços externs

* Sedliacka Dubová - Lloc web oficial
# Owego

Owego és una població dels Estats Units a l'estat de Nova York. Segons el cens del 2000 tenia 3.911 habitants.

## Demografia

Segons el cens del 2000, Owego tenia 3.911 habitants, 1.664 habitatges, i 978 famílies. La densitat de població era de 604 habitants per km².
Dels 1.664 habitatges en un 27,7% hi vivien nens de menys de 18 anys, en un 42,5% hi vivien parelles casades, en un 13,1% dones solteres, i en un 41,2% no eren unitats familiars. En el 35,2% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,3% tenia menys de 18 anys, un 9% entre 18 i 24, un 28,2% entre 25 i 44, un 22% de 45 a 60 i un 17,4% 65 anys o més.
L'edat mediana era de 38 anys. Per cada 100 dones de 18 o més anys hi havia 88,9 homes.
La renda mediana per habitatge era de 31.742 $ i la renda mediana per família de 43.139 $. Els homes tenien una renda mediana de 27.299 $ mentre que les dones 20.268 $. La renda per capita de la població era de 17.068 $. Entorn del 10,3% de les famílies i el 13,9% de la població estaven per davall del llindar de pobresa.

## Fills il·lustres

* William Woolsey Johnson (1841-1927), matemàtic, militar i un dels fundadors de l'American Mathematical Society.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Owego». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Owego». American Fact Finder. Oficina del Cens dels Estats Units, 12-01-2010.
# Districte de Beroun

El Districte de Beroun (Okres Beroun en txec) és un districte (okres) inclòs a la Regió de Bohèmia Central (Středočeský kraj) de la República Txeca. El cap del districte és Beroun.

## Municipis

Bavoryně - Beroun - Běštín - Broumy - Březová - Bubovice - Bykoš - Bzová - Cerhovice - Drozdov - Felbabka - Hlásná Třebaň - Hořovice - Hostomice - Hředle - Hudlice - Hvozdec - Hýskov - Chaloupky - Chlustina - Chodouň - Chrustenice - Chyňava - Jivina - Karlštejn - Komárov - Koněprusy - Korno - Kotopeky - Králův Dvůr - Kublov - Lážovice - Lhotka - Libomyšl - Liteň - Loděnice - Lochovice - Lužce - Malá Víska - Málkov - Měňany - Mezouň - Mořina - Mořinka - Nenačovice - Nesvačily - Neumětely - Nižbor - Nový Jáchymov - Olešná - Osek - Osov - Otmíče - Otročiněves - Podbrdy - Podluhy - Praskolesy - Rpety - Skřipel - Skuhrov - Srbsko - Stašov - Suchomasty - Svatá - Svatý Jan pod Skalou - Svinaře - Tetín - Tlustice - Tmaň - Točník - Trubín - Trubská - Újezd - Velký Chlumec - Vinařice - Vižina - Vráž - Všeradice - Vysoký Újezd - Zadní Třebaň - Zaječov - Záluží - Zdice - Žebrák - Železná -

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Sil·logi

Sil·logi o Sil·logis (en grec antic plural συλλογεῖς, en plural llatí Syllogeis) era el nom d'uns funcionaris estatals a l'antiga Atenes, paraula que significa recol·lectors.
N'hi havia de dos tipus, els συλλογεῖς τοῦ δήμου ("syllogeis tou demou", sil·logis del poble) que sembla que eren trenta membres elegits anualment a la Bulé o assemblea, tres per cada tribu, i els tres que eren pritans actuaven com a presidents del grup. Tenien deures relacionats amb els festivals estatals, sobretot controlant les despeses i garantint-ne el pagament. Es creu que també verificaven els assistents a les assemblees (Ekklesia).
Un altre tipus de sil·logis eren els comissionats especials que feien les llistes de les propietats confiscades als oligarques i s'encarregaven d'inscriure-les a nom de l'estat o portar el seu valor al tresor. Es pensa que el càrrec només va existir després del govern dels Trenta tirans, quan es va castigar els oligarques pels seus fets.

## Referències

* ↑ Smith, William (ed.). «Syllogeis». A Dictionary of Greek and Roman Antiquities (1890). [Consulta: 5-XII-2020].
# Gens Abrònia

La gens Abrònia (en llatí Abronia gens) va ser una gens romana que va aparèixer durant el temps de l'emperador August.
La gens és coneguda principalment per dues persones, el poeta Abroni Siló, i son fill, que va escriure pantomimes.

## Referències

* ↑ Dictionary of Greek and Roman Biography and Mythology, William Smith, Editor
* ↑ Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Instituto Nacional de Matemática Pura e Aplicada

L'Institut Nacional de Matemàtica Pura i Aplicada, en portuguès Instituto Nacional de Matemática Pura e Aplicada, també conegut per l'acrònim IMPA, és un dels instituts de recerca del Ministeri de la Ciència i Tecnologia del Brasil, localitzat al Barri de Jardim Botânico, a la ciutat de Rio de Janeiro. Va ser fundat en 1951, amb el nom d'Instituto de Matemática Pura e Aplicada.
L'institut té com a objectiu la recerca en matemàtica i la formació acadèmica, per a màsters i doctorats.

## Referències

* ↑ «IMPA - Instituto Nacional de Matemática Pura e Aplicada» (en portuguès). mct.gov.br. Arxivat de l'original el 6 d’octubre 2015. [Consulta: 16 setembre 2014].

## Enllaços externs

* IMPA Arxivat 2017-06-02 a Wayback Machine. - Pàgina de l'institut (portuguès).
# Sediúdor

Sediúdor (en rus: Седъюдор) és un poble (un possiólok) de la República de Komi, a Rússia, segons el cens del 2010 tenia 61 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].